##### Menyu və yemək reseptinin tərtib edilməsi

Davamlı və uzunmüddətli pozitiv kontakt yaratmaq: əksər hallarda potensial alıcının nəsə almaq istəyi kifayət qədər uzun müddət ərzində inkişaf edir. Bu müddət ərzində müştərilərlə pozitiv kontaktda olmaq lazımdır.

Bundan ötrü pulsuz xidmətlər kompleksi yaratmaq: bu xidmətlərə potensial müştərilər dönə-dönə müraciət edəcək və getdikcə sizin təşkilata daha çox minnətdarlıq və etibarlılıq hissi duyacaqdır. Nəticələri strateji qiymətləndirmək: xırdaçılıq etmə və marketinqin effektivliyini, yəni satışların həftəlik həcminə görə mikro meyarları deyil, həmçinin, sizin kompaniyanın mövcud və potensial müştərilərin gözündə nə qədər fərqli olduğu və kompaniyanın nüfuzunun necə olduğunu dəyərləndirməyə çalış (Şəkil 1.10). | Şəkil 1.10. Potensial müştərilər üçün pozitiv kontakt

### 1.3. Bazar və arzuedilən biznes hədəfləri üçün müvafiq qaydada yemək menyusu hazırlayır

#### 1.3.1. Yemək menyusunun hazırlanması İctimai iaşə obyektlərində göstərilən xidmətlərin siyahısı icraçı tərəfindən sərbəst olaraq müəyyən edilir. İctimai iaşə obyektlərində kənardan alınmış məhsulların satışı və əlavə xidmətlərin göstərilməsi zamanı yaranmış münasibətlər müvafiq satış və ya xidmət qaydaları ilə tənzimlənir (Şəkil 1.11). İcraçı öz təşkilatının adı, yerləşdiyi ünvanı, tipi (növü), dərəcəsi (kateqoriyası), iş rejimi, təklif olunan kulinariya məhsulları və göstərilən xidmətlər barədə zəruri informasiyanı istehlakçılara çatdırmalıdır. | Şəkil 1.11. İctimai iaşə obyekti

Göstərilən xidmətlərin düzgün seçilməsi üçün istehlakçının tələbi ilə icraçı ona aşağıdakılar barədə məlumat verməlidir:

- Xidmətlərin siyahısı və icra şərti;
- Xidmətlərin qiyməti və ödəniş şərti;
- Təklif olunan iaşə məhsullarının firma adı və tərkibi;
- Təklif olunan xörəklər və alkoqollu və sərinləşdirici içkilərin pay həcmi və qiyməti;
- İstehsal olunan iaşə obyektlərində hazırlanan məhsullar və göstərilən xidmətlərin istinad edildiyi sənəd (resept).

İstehlakçılara məhsul və xidmətlər barədə məlumatlar mülkiyyətçi və ya obyektin rəhbəri tərəfindən təsdiq edilmiş menyu, çeşid siyahısı və yaxud digər üsullarla çatdırılmalıdır.