##### Sanitariya və təhlükəsizlik qaydaları

2. Sökmə, təmizləmə və istənilən avadanlığın yağlanması yalnız maşın tam dayandırıldıqdan və elektrik enerjisi, buxar və qaz mənbələrindən ayrıldıqdan sonra edilməlidir. Elektrik aparaturası torpağa birləşdirilmiş olmalıdır;
3. İş yerlərinin yanında keçidləri qab-qacaq və tara ilə bağlamaq olmaz;
4. Qaynadılan stasionar qazanların qapaqlarını yalnız buxar və ya elektrik enerjisi təminatının dayandırılmasından 5 dəqiqə sonra açmağa icazə verilir. Qazanı açmazdan əvvəl klapan-turbinkanı halqasından tutub qaldırmaq və əmin olmaq lazımdır ki, qazanın daxilində buxar yoxdur. Bişirmə vaxtı soba üstü qazanların qapağını özünə tərəf açmaq lazımdır. Soba üstü qazanlar möhkəm bərkidilmiş qulplara malik olmalıdır;
5. 20 kq-dan yuxarı kütlə ilə hazır məmulatları arabalarda nəql etmək lazımdır. 15 kq-dan ağır qazanları pilətədən yalnız ikilikdə götürmək olar;
6. Mexaniki avadanlıqla iş vaxtı təhlükəsizlik texnikasının qaydaları öyrənilir. İstismar qaydalarını bilməyən şəxslərin maşınlarda işləməsi qəti surətdə qadağandır. Hər maşının yanında işin qaydaları və icrasının təhlükəsizliyi üzrə məlumat kitabçası asılmış olmalıdır;
7. Maşınların yerləşdiyi yerin temperaturu 16ºC-dən aşağı olmamalıdır. Yellər yolverilməzdir;
8. Maşınları yalnız bilavasitə maşının korpusunda yerləşdirilmiş və "İşə salma" və "Stop" düymələrinin köməyi ilə söndürmək və qoşmaq olar;
9. İstehsal masaları və vannalar kəskin künclərsiz olmalı və çanaq 10-12 santimetrlik bortlarla təchiz edilməlidir;
10. Yuyucu vannalardan ərzaqları xüsusi çömçələr və ya süzgəclərlə boşaltmaq lazımdır;
11. Çalma maşınları hərəkətdə olduğu vaxt maşının rezervuarına ərzaq əlavə etmək qadağandır.

İstehsalatda təhlükəsizlik qaydaları

Cərəyanın ən təhlükəli ilmələri baş-əl və baş-ayaqdır, çünki cərəyanın bu ilmələrinə insanın əsas orqanları daxildir (ürək, beyin və ağ ciyərlər). Elektrik, elektrik cihazları və elektrik qurğuları ilə işə 18 yaşından gənc şəxslər buraxılmır. Elektrik təsərrüfatı üzrə məsul şəxslər sizi öyrətməli, göstəriş verməli və vaxtaşırı, elektrik cihazları, elektrik maşınları ilə işləyən qənnadçının elektrik təhlükəsizliyi üzrə biliklərini yoxlamalıdırlar.

Xüsusi iş yerlərində elektriklə bağlı bütün işlərin təhlükəsiz icrası üzrə dəqiq və aydın təlimatlar asılmalıdır. Bir aydan çox işlənməmiş elektrik maşınları və elektrik cihazları elektrik şəbəkəsinə qoşulmazdan əvvəl elektrik işçisi onları müayinə etməli, izolyasiya və cihazların müqavimətini yoxlamalıdır. Elektrik avadanlığının bütün növləri etibarlı şəkildə torpağa birləşdirilmiş olmalıdır. Əgər elektrik maşını və ya cihazın korpusu gərginlik altında olacaqsa, dərhal bu maşında işi dayandırmaq, onun cərəyanın; kəsmək, "Qoşmamaq!" plakatı asmaq, mərtəbə üzrə növbətçiyə məlumat vermək və nasazlığın aradan qaldırılması üçün elektromontyoru çağırmaq lazımdır.

Çıraqların quraşdırılması və təmizlənməsi, yanmış lampaların əvəzedilməsi (dəyişməsi), yuva (розетка) və şəbəkənin təmirini növbətçi elektromontyor yalnız cərəyanı tam kəsdikdən sonra yerinə yetirilməlidir.