##### Sektor modulu üzrə təlim materialı

### TƏLİM NƏTİCƏSİ 2: TƏHLÜKƏSİZLİK QAYDALARINI RİAYƏT ETMƏKLƏ FƏALİYYƏTİNİ TƏŞKİL EDİR

#### 2.1. İstehsalatda təhlükəsizlik qaydalarını müvafiq qaydada izah edir

İstehsalatda təhlükəsizlik qaydaları

Bədbəxt hadisələrin baş verməməsi üçün şirniyyat sexinin işçiləri istilik və mexaniki avadanlığı öyrənməli və rəhbərlikdən praktiki təlimat almalıdırlar.

- Şirniyyat sexinin hər işçisi istilik və mexaniki avadanlıqla istifadə qaydaları üzrə texminimum verməlidir;
- İstilik avadanlığında iş vaxtı təhlükəsizlik texnikası qaydalarını yadda saxlamaq lazımdır: avadanlığın işçi zonasında onun istismarı qaydaları asılmalıdır;
- Sexdə döşəmə sürüşkən olmayan, çıxıntılarsız və bərabər səviyyədə olmalıdır. Temperatur 26º C-dən çox olmamalıdır;
- Sökmə, təmizləmə və istənilən avadanlığın yağlanması yalnız maşın tam dayandırıldıqdan və elektrik enerjisi, buxar və qaz mənbələrindən ayrıldıqdan sonra edilə bilər;
- Elektrik aparaturası torpağa birləşdirilmiş olmalıdır;
- İş yerlərinin yanında keçidləri qab-qacaq və tara ilə bağlanmamalıdır;
- Hər maşının yanında işin qaydaları və icrasının təhlükəsizliyi üzrə məlumat kitabçası asılmış olmalıdır;
- Maşınların yerləşdiyi yerin temperaturu 16º C-dən aşağı olmamalıdır;
- Yadda saxlamaq lazımdır ki, maşınları yalnız, bilavasitə maşının korpusunda yerləşdirilmiş, "İşə salma" və "Stop" düymələrinin köməyi ilə söndürmək və qoşmaq olar;
- Nəzərə alınmalıdır ki, istehsal masaları və vannalar kəskin künclərsiz olmalıdır və çanaq 10-12 santimetrlik bortlarla təchiz edilməlidir;
- Çalma maşını hərəkətdə olduğu vaxt maşının rezervuarına ərzaq əlavə etmək qadağandır;
- Elektrik avadanlığından tozun nəm təmizlənməsi yalnız maşınlar və mexanizmlər elektrik şəbəkəsindən tam ayrıldıqdan sonra keçirilə bilər;
- Yuyucu bölmənin işçiləri xüsusi geyimlə, suya davamlı önlüklərlə və xüsusi ayaqqabıyla təmin edilmiş olmalıdır;
- Şirniyyat sexində dərman qutusu olmalıdır;
- Bədbəxt hadisələr zamanı, iş qabiliyyətinin itirilməsiylə bağlı müəyyən edilmiş formada akt tərtib etmək lazımdır.