##### İnqrediyentlərin emal edilməsi

Tərəvəz konservləri homogenləşdirilmiş (təbii tərəvəz püresi; digər komponentlər vurulmaqla tərəvəz püresi; tərəvəz və meyvələr qarışığından şəkərlə emal olunan püre; tərəvəz-meyvə şirələri; tərəvəz şirələri; kürü), sürtgəcdən keçirilmiş (tərəvəz-ət püresi), iri doğranmış (ətlə, düyü ilə, alma, ərik püresi) və hissəciklərə doğranmış (birinci və ikinci nahar yeməkləri) olmaqla emal olunur (Şəkil 2.51). | Şəkil 2.51. Tərəvəz konservləri

Tərəvəz və qarışıq konservlər hazırlanma üsuluna və məqsədinə görə təbii şirələr, içkilər, qəlyanaltılar, marinadlar, birinci nahar yeməkləri, ictimai iaşə üçün yarımfabrikatlar, qatılaşdırılmış tomat məhsulları, pəhriz və uşaq qidaları kimi fərqləndirilir (Şəkil 2.52). | Şəkil 2.52. Qarışıq konservlər

Təbii tərəvəz konservləri Konservləşdirilmiş yaşıl noxud konservi yetişkənlik mərhələsində yığılmış və təzə, yaxud sürətli dondurulmuş noxuddan duz məhlulu əlavə olunmaqla hazırlanır (Şəkil 2.53). Əla, birinci və süfrə sortlarında buraxılır. | Şəkil 2.53. Yaşıl noxud konservi