##### İaşə xidməti işçilərinin fəaliyyətinin planlaşdırılması

- Epidemioloji göstəricilər üçün əlavə profilaktik tədbirlərin görülməsi;
- Müəssisədə püstüler xəstəliklər1 üçün gündəlik müayinələr jurnalının mövcudluğu;
- İlk yardım dəstlərinin mövcudluğu və vaxtında doldurulması.

Müəssisənin rəhbəri müəssisənin ümumi sanitar vəziyyətinə, sanitar rejimə əməl olunmasına, tibbi müayinədən keçirilməmiş şəxslərin işə qəbul edilməsinə, işçilərin şəxsi gigiyena qaydalarına riayət etmələri üçün lazımi şəraitin yaradılmasına, və daxil olan xammal və istehsal olunan məhsulların keyfiyyətinə görə məsuliyyət daşıyır.

Tibbi müayinədən keçirilmiş bütün işçilər müayinələrin nəticələrinin qeyd olunduğu şəxsi tibbi kitablarla təmin edilməlidirlər. Bu kitablar müəssisədə saxlanılır və ekspertizaya göndərildikdə işçilərə təhvil verilir.

Aşağıdakı şəxslərin qida sənayesi müəssisələrində işləmələrinə icazə verilmir:

- Kəskin və ya xroniki formada qızdırması və dizenteriya və salmonellyoz olan şəxslər;
- Bakteriya bağırsaq daşıyıcısı olan şəxslər;
- Qaşınma və saçlarında bit olan şəxslər;
- Göz, udlaq və bəzi iltihabi xəstəlikləri olan şəxslər;
- Vərəmin aktiv formaları olan şəxslər.

Şəxsi gigiyena Hər bir işçi şəxsi gigiyena qaydalarına riayət etməyə borcludur (Şəkil 1.40): Soyunma otağında üst geyimi, ayaqqabı, papaq və şəxsi əşyalar qoymalı; İşə başlanmazdan əvvəl əllər sabun və su ilə yaxşıca yuyulmalı, təmiz gigiyenik paltar geyinməli, saçlar istehsal zamanı kəpək və saçın qidaya düşməməsi üçün baş geyimləri tamamilə örtməli və ya xüsusi saç toru taxılmalı; | Şəkil 1.40. Yemək hazırlayan zaman gigiyena qaydası

- Təmiz sanitariya geyimində işlənməli və çirkləndikcə dəyişdirilməli;
- Tualetdən istifadə edilərkən sanitar geyimlər xüsusi təyin olunmuş yerdə çıxarılmalı; tualetdən istifadə etdikdən sonra əllər sabun və su ilə yaxşıca yuyulmalı;
- Soyuqdəymə və ya bağırsaq funksiyasının pozulması əlamətləri, həmçinin, kəsik və yanıq əmələ gəlsə, onda müdiriyyət məlumatlandırılmalı və müalicə üçün bir tibb müəssisəsinə müraciət etməli;
- İşçinin ailəsindəki bütün bağırsaq infeksiyası halları haqqında məlumat verilməli;
- Qablar, kulinariya məhsulları və qənnadı məmulatları hazırlanarkən zinət əşyaları, saat və digər kövrək əşyalar çıxarılmalı, dırnaqlar qısa kəsilməli və lak vurulmamalı;
- Sanitariya geyimlərinə sancaq və iynələr sancılmamalı;
- Yemək müəssisəsinin xaricinə sanitariya geyimində çıxılmamalı;
- Santexnika paltarları mərkəzləşdirilmiş qaydada və xüsusi çamaşırxanalarda yuyulmalı;

1Püstüler sədəf nadir bir sədəf xəstəliyi formasıdır. Püstüler sədəfli insanlar dəridə əmələ gələn irin dolu qabarcıqlar (püstüllər) ilə asanlıqla fərqləndirilir. Bu qabarcıqların altı və ətrafında dəri qırmızı olur.