##### Aşpaz

Fiziki-kimyəvi tədqiqat üsulları Tərəvəz məhsullarının kimyəvi tərkibinin öyrənilməsində vitaminlər, turşular, ümumi turşuluq, fəal turşuluq, üzvi turşular və şəkərlərin təyin olunmasında kimyəvi tədqiqat üsullarından istifadə olunur. Ərzaq məhsullarının sıxlığı, tərkibindəki quru maddənin miqdarı və digər fiziki göstəricilər fiziki tədqiqat üsulları ilə təyin edilir (Şəkil 2.80). Tərəvəz məhsullarının keyfiyyətinə nəzarətdə fiziki-kimyəvi üsullarla yanaşı, eyni zamanda orqanoleptik qiymətləndirmə üsulundan da istifadə olunur. Bu üsulla məhsulun istehsal dəyəri qiymətləndirilir Orqanoleptik qiymətləndirmə hiss üzvlərinin köməyi ilə həyata keçirilir (Şəkil 2.81): görmə, dada baxma, iyləmə və s.. | Şəkil 2.80. Fiziki-kimyəvi tədqiqat üsulları Şəkil 2.81. Orqanoleptik qiymətləndirmə

Görmənin köməyi ilə vizual olaraq məhsulun rəngi, xarici görkəmi, forması və şəffaflığı öyrənilir (Şəkil 2.82). Eyni zamanda məhsulun dad keyfiyyəti, şirinliyi, duzluluğu, acılığı və turşuluğu müəyyən olunur. Toxunaraq hiss etməklə məhsulun özlülüyü, bərkliyi və sıxılma nəticəsində deformasiyaya uğraması haqqında müəyyən məlumatlar əldə olunur (Şəkil 2.83). Bu metodla analiz aparmaq üçün kimyəvi maddələr və cihazlardan istifadə olunur. Lakin işi yüngülləşdirmək üçün bir sıra prosedurlar və işıq qızdırmadan istifadə olunur. Yeyinti məhsullarının keyfiyyət analizlərinə orqanoleptik göstəricilərin təyini ilə başlayırlar. Sonrakı mərhələdə fiziki-kimyəvi analizləri həyata keçirirlər. | Şəkil 2.82. Görmənin köməyi ilə tədqiqat Şəkil 2.83. Toxunma ilə tədqiqat