##### Aşpaz

- məhsulun saxlanılması və onun yayılmasının təsvir edilməsi;
- məhsulun təyinatı və mümkün istehlakçının təsvir edilməsi;
- texnoloji prosesin diaqramının hazırlanması;
- texnoloji prosesin diaqramının yoxlanması;
- bazarda məhsulun reallaşdırılması;
- məhsulun hazırlanması və istehlakçı tərəfindən qidanın istifadə edilməsinə baxılması.

Analizin keçirilməsi vaxtı təhlükəsizliklə və məhsulun keyfiyyətiylə bağlı aspektləri bölmək lazımdır. Təhlükə bioloji, kimyəvi və ya fiziki element kimi təyin edilir, hansı ki, böyük ehtimalla xəstəlik doğura və ya nəzarət çatışmazlığı vaxtı ziyan vura biələr.

Gigiyena tələbləri Sanitar-gigiyena normalarına əsasən dönərçilər, ilk növbədə, sağlam olmalı (bunun üçün müvafiq arayışa malik olmalı) və papaq və əlcəkdə işləməlidirlər (Şəkil 1.31). Bu əlcəklər fərqli və birdəfəlik istifadə üçün olmalıdır: xam ətlə işləmək üçün bir əlcək; tərəvəzlər və dönərin digər inqrediyentləri üçün digər əlcək. Bundan əlavə, doğrama taxtasından tutmuş stolüstü alətlərədək mətbəx və dönərxanadakı bütün səthlər hər saat xüsusi məhlulla təmizlənməlidir. | Şəkil 1.31. Dönərçi

Ət düzgün emal edilmədikdə tərkibindəki mikroorqanizmlər məhv olmur, əksinə, çoxalır. Ətin təzə olmasına baxmayaraq, alıcı "dönərçi”nin natəmiz əlləri, yuyulmamış tərəvəz və ya sadəcə, xəstə obyekt işçisi ilə ünsiyyətdən hansısa xəstəliyə yoluxa bilər.

### 1.3. Reseptə uyğun olaraq inqrediyentlərin həcmini müvafiq qaydada ölçür

İnqrediyentlərin həcminin ölçülməsi

Hər hansı bir reseptin inqrediyentlərin hesablanması üçün 2 addım yerinə yetirilməlidir:

- Tərkiblərin siyahısı və hər birinin çəkisi daxil edilir;
- Bu reseptə görə hazır yeməyi nə qədər almaq istənildiyi qeyd edilir.

Bir resepti dəyişdirməyin ən asan yolu onu ikiqat və ya yarıya endirməkdir. Yemək bişirilən zaman çox insana xidmət edən reseptlərə diqqət yetirilir.

16 nəfərə kimi böyük bir kompaniya üçün yemək hazırlanarkən 4 porsiya üçün nəzərdə tutulmuş resepti 4-ə vurmaq daha səmərəli ola bilər, amma bu, hər zaman belə olmur.